section_heading: Moderiranje definicija riječi
paragraph_text: Pošto su definicije ovog rječnika pisali sami korisnici, te su definicije ujedno i mišljenja nekog korisnika o nekom pojmu. Iako je takav uvid u ljudsku psihu koristan u različitim istraživanjima, došlo je do pritužbi na određene definicije koje su bile veoma rasističke, šovinističke ili na bilo koji drugi način uvredljive. Kako bi takve definicije bile pod kontrolom, dodana je mogućnost još jednog glasovanja uz svaku definiciju – ostaje li, odlazi li ili ne znam. Takav način suzbijanja ofenzivnih definicija nije opstao jer ti glasovi nisu bili objektivni pa su izbacivane definicije ne samo koje su ofenzivne nego i one koje nisu odgovarale mišljenju posjetitelja stranice.